خانقاہ (ناول)

(اصل عنوان: ، یعنی ) میتھیو گریگوری لیوس کا گوتھک ناول ہے جو سنہ 1796ء میں تین جلدوں میں شائع ہوا۔ یہ لیوس کے ادبی سفر کے اوائل میں لکھا گیا تھا اور جب وہ 20 برس کے تھے تو اسے گمنام مصنف کے طور پر شائع کیا گیا۔ کہانی ایک نیک فطرت کاتھولک راہب کے گرد گھومتی ہے جو اپنی شہوانی خواہشات کے سامنے جھک جاتا ہے اور یوں واقعات کا ایک سلسلہ شروع ہو جاتا ہے جو بالآخر اس کی بد بختی پر منتج ہوتا ہے۔ یہ ناول گوتھک ادب کے اُس دھارے کی نمایاں مثال ہے جو اپنی تمام تر شدت کے ساتھ قاری کو ہیبت کے عالم میں لے جاتا ہے۔Sim, Stuart. "The Monk: A Romance". The Literary Encyclopedia. First published 30 June 2002 [https://www.litencyc.com/php/sworks.php?rec=true&UID=139, accessed 12 July 2024.]

اشاعت کے فوراً بعد یہ ناول سنسنی خیز اور متنازع ثابت ہوا۔ قارئین اس کے جنسی طور پر صریح مندرجات اور زنا بالجبر و محارم کے موضوعات سے چونک گئے جس کے باعث یہ اٹھارہویں صدی کا شاید سب سے زیادہ متنازع گوتھک ناول بن گیا۔ عوامی سطح پر سخت رد عمل آیا مگر ناول نے غیر معمولی مقبولیت حاصل کی۔ وقت گزرنے کے ساتھ لیوس کو محسوس ہوا کہ اس کی تحریر ذوقِ سلیم کے خلاف تھی اور بعد کی اشاعتوں میں انھوں نے خود اس میں سخت سنسرشپ کر دی۔

 کو گوتھک ادبی روایت کا حصہ سمجھا جاتا ہے، یہ انیسویں صدی عیسوی کے مقبول گوتھک ناولوں کا پیش رو اور جدید ہیبت ناک صنف پر اثر انداز ہونے والی اہم ادبی تخلیق ہے۔ اس ناول کو مختلف ڈراموں، فلموں اور تحریروں میں ڈھالا گیا یا اس سے متاثر ہو کر تخلیقات وجود میں آئیں۔

اس ناول کا اردو زبان میں ترجمہ مظہر الحق علوی نے  کے نام سے کیا جو اگست 1973ء میں نسیم بک ڈپو لکھنؤ سے شائع ہوئی۔

 حوالہ جات 

زمرہ:ادب میں فحاشی کے تنازعات
زمرہ:ادب میں مذہبی تنازعات
زمرہ:برطانوی ناول جن پر فلمیں بنیں
زمرہ:میدرد میں سیٹ ناول
زمرہ:اٹھارویں صدی کے نزاعات